**3. tétel**

**A jelentéstan. A jelek típusai, hangalak és jelentés kapcsolata.**

A nyelvtannak az a része, amely a szavak jelentését, jelentésváltozásait vizsgálja. Ennek minden nyelvre érvényes vonásait vizsgálja az általános jelentéstan, a magyar nyelvi sajátosságokkal a magyar jelentéstan foglalkozik. A legtöbb szónak van alapjelentése és mellékjelentése, a kettő együtt alkotja a szó jelentéskörét.

**A jel szerkezete**
    jelölő ---- jelölt          --> amire a jelölő rámutat
                \        /
              jelentés        --> ami mögötte van
- a három együtt szerves egységet alkot

**A jelek típusai:**

1. **Keletkezése szerint:**
	1. ***Természetes jelek*** = tünet (szimptóma) – pl. időjárási jelenségek
	2. ***Mesterséges jelek***: az ember alkotta jelek
2. **Jelölő és jelölt kapcsolata szerint**
	1. **Ikon:** a jelölő hasonlít a jelöltre (pl. zebránál a lámpában a kis zöld emberke)
	2. **Index** a jelölőből következtetni lehet a jelöltre (pl. az irányjelző használata)
	3. **Szimbólum** a jelölő és a jelölt kapcsolata megállapodáson alapul (pl. közlekedési lámpa)

A szónak két eleme van:

* **Hangalak**: az a betűsor vagy hangsor, amit kiejtünk, hallunk és leírunk
* **Jelentés**: az a dolog vagy tárgy, amire gondolunk a hangalak megjelenésekor

Kettő kapcsolata alapján a jelentés fajtái lehetnek:

1. **Egyjelentésű szavak:** egy hangalakhoz egy jelentés járul.

 (pl.: szék, füzet)

1. **Többjelentésű szavak:** egy hangalakhoz több jelentés járul, ebből az egyik az elsődleges, a többi logikailag összefügg. (pl.: levél, zebra, toll)
2. **Azonos alakú szavak*:*** egy hangalakhoz több jelentés járul, és azok logikailag nem függnek össze. (pl.: csap, vár, nyúl)
3. **Rokon értelmű szavak:** a rokon értelmű szavak jelentése nagyon hasonló, hangalakjuk különbözik. (pl.: kukorica- tengeri)
4. **Ellentétes jelentésű szavak:** jelentése ellentétes egymással, hangalakja eltérő. Az ellentétes jelentésű szópárok szófaja megegyezik. (pl.: halad-áll, szép-csúnya)
5. **Hasonló alakú szavak:** alakja alig tér el egymástól, jelentése azonban más. (pl.: helység-helyiség)

**Hangutánzó, és hangulatfestő szavak:**

* a hangutánzó szó hangalakjával az élő és élettelen környezet hangjait, zörejeit utánozza. (pl.: kopog, süvít)
* a hangulatfestő szó hangzásával mozgások és tulajdonságok hangulatát érzékelteti. (pl.: cammog, bamba)